**Half Life 2** הוא המשחק השני בסדרה Half-Life (לא כולל חבילות הרחבה) שפיתחה החברה Valve.

המשחק, בדומה לקודמו, מציג בינה מלאכותית טובה, אנימציית דמויות באיכות גבוה, עיצוב שלבים מעניין וסצנות מתוסרטות במקום סרטוני מעבר. המשחק משתמש במנוע Source המדמה אפקטים פיזיקליים בצורה מציאותית. למשחק נוספו מספר כלי נשק חדשים (אחד מהם הוא רובה כוח המשיכה, שקיים רק במשחק זה), וכלי רכב שונים המיועדים לשלבים הפתוחים של המשחק.

רקע עלילה
---------

עלילת המשחק מתרחשת מספר שנים (בין עשר לעשרים שנה) לאחר סיום המשחק הראשון המקורי. המשחק יוצא מנקודת ההנחה שגורדון פרימן קיבל את הצעתו של הג'י-מאן בסוף המשחק הקודם, לעבוד בשבילו.

לאחר מותו של ניהילנט', שערים החלו להיפתח בכל העולם, ומפלצות מתחילות לעבור בהם מהצד השני, כולל החייזרים מעולם Xen מהמשחק הקודם שפולשים לכדור הארץ במלוא העוצמה. ה"קומביין"(Combine), גזע חייזרי תבוני, פולש לכדור הארץ דרך השערים האלו ומביס את כל צבאותיו תוך שבע שעות (כפי שנחשף בספר המתעד את יצירת המשחק, "Half-Life 2: Raising the Bar"). הקומביין משתלטים על כדור הארץ וממנים את דוקטור ברין לשליט הראשי.

עלילה
-----

המשחק מתחיל בנאום של הג'י-מאן. לאחר מכן גורדון מוצא את עצמו ברכבת המגיעה ל"עיר 17", ככל הנראה עיר מרכזית מאחר שדוקטור ברין חי במצודה שנמצאת בה. על פי הארכיטקטורה של העיר ורמזים נוספים, מקובל להניח שהעיר נמצאת במזרח אירופה משום שבנוסף לארכיטקטורה מוצאים הרבה מילים הכתובות באלפבית הקירילי (כגון: במפעלים, בתי חולים וכו'). הוא פוגש את בארני קלהון, המשתף פעולה עם המחתרת המורדת בשלטון הקומביין.
בארני מתקשר למעבדתו של אייזק קליינר. גורדון נפרד מבארני ויוצא אל מעבדתו של ד"ר קליינר. בדרכו למעבדה, עולה גורדן לבניין ושם תופסים אותו הקומביין. פרימן מתעורר מהשוק החשמלי (לאחר ששומעים קולות מוות של קומביין ומספר קולות של בעיטות קרטה) ורואה את אלכס ואנס, בתו של אילי ואנס. השניים עושים את דרכם אל מעבדתו של קליינר.
במעבדה מוצא גורדון את חליפת ה-HEV שלבש במשחק הקודם, ומגלה על קיומו של ניסוי במכשיר שיגור. אלכס משמשת נסיינית עבור המכשיר, ומשוגרת בהצלחה למעבדתו של איליי ואנס. לאחר שגורדון נכנס לתוך המתקן, מתרחשת תאונה, והוא מופיע בטעות במשרדו של ד"ר ברין, שמזהה אותו. לאחר מכן גורדן נמצא בלב ים שם רואה יצור דמוי כריש ולאחר כמה שניות הוא מופיע ליד המעבדה של קליינר. קליינר מחליט לערוך תיקונים במתקן השיגור, וגורדון נאלץ להגיע ברגל אל הבסיס של איליי ואנס. בדרך אל הבסיס פוגש גורדון כמה מחברי המחתרת, ביניהם מספר חייזרים מגזע הוורטיגונים, העוזרים לבני האדם. ניתן להבחין בג'י-מאן לכמה שניות באזורים מסוימים.

משמאל לימין: אלכס ואנס ואלי ואנס
גורדון מגיע לבסוף אל הבסיס של ואנס (בעזרת אופנוע ים), ופוגש שם את ד"ר ג'ודית' מוסמן, מדענית. אלכס, שהגיעה קודם, מציגה לגורדון מכשיר מיוחד המאפשר הרמה והטלה של חפצים שונים ("אקדח כוח המשיכה" או בלועזית "Gravity Gun"), וגורדון לוקח אותו. לאחר ההדגמה, הבסיס שבו נמצא גורדון מותקף על ידי הקומביין וחייזרים מהמשחק הקודם שגורמים לאנשים להיות זומבים (אלה נקראים Headcrabs). גורדון מופרד מאלכס, ונאלץ להימלט אל רייבנהולם (Ravenholm), עיר שכל תושביה הפכו לזומבים. הוא פוגש את הניצול האחרון בעיר, האב גריגורי (שנשמע במהלך המשחק כאליו הוא מטורף לגמרי, אבל אמיץ), המסייע לגורדון להימלט. כעת, גורדון מגיע לבסיס נוסף של המחתרת, שם אלכס יוצרת איתו קשר באמצעות רדיו. אלכס מודיעה לגורדון שאביה נלקח על ידי הקומביין לנובה פרוספקט (Nova Prospect), כלא שנמצא לא רחוק העירה. גורדון מגיע לנובה פרוספקט, ופוגש שוב את אלכס. השניים מגלים היכן נמצא איליי, וגם רואים שג'ודית מוסמן היא למעשה מרגלת עבור הקומביין. הם מחלצים את איליי, ולאחר מכן אלכס מתעממת עם מוסמן. גורדון ואלכס מגלים שג'ודית סייעה לקומביין לבנות מתקן שיגור מלשהם. ג'ודית יוצרת הסחה, ומשגרת את עצמה ואת איליי ואנס למצודה שבעיר 17. אלכס וגורדון מנסים להימלט למעבדתו של דוקטור קליינר דרך מתקן השיגור, אך כוחות הקומביין שמתפרצים ברגע השיגור לחדר בו נמצא המתקן, יורים בו וגורמים לתקלה. בעקבות התקלה, גורדון ואלכס מגיעים אל מעבדתו של קליינר שבוע לאחר מכן, כאשר הזמן נמשך עבורם שנייה אחת בלבד (ייתכן שזה מה שהג'י-מאן עשה לגורדון כאשר הכניס אותו למצב קיפאון). בשבוע שחלף כוחות המחתרת החלו לתקוף ישירות את הקומביין. גורדון ואלכס מצטרפים ללחימה, על מנת להגיע אל המבצר ולשחרר את איליי. במהלך הלחימה, אלכס נלקחת בשבי.
גורדון מגיע בסופו של דבר למבצר, אך גם הוא נלכד ומובא למשרדו של ד"ר ברין, בו מוחזקים אלכס ואביה. לאחר שברין מאיים לשלוח את איליי ואלכס לכוכב הבית של הקומביין. בעקבות האיום, ג'ודית מחליטה לסייע לגורדון ותוקפת את ברין, שנמלט. לאחר מכן שומע גורדון את ברין מדבר עם נציג של הקומביין, ובסופו של דבר מחליט להימלט לכוכב הבית של הקומביין על ידי שיגור. גורדון רודף אחריו, ועוצר אותו על ידי השמדת "כור האנרגיה האפלה" של המבצר. לאחר מכן, גורדון ואלכס נלכדים בפיצוץ עז, שנעצר על ידי הג'י-מאן, המקפיא את הזמן. הג'י-מאן נואם שוב בפני גורדון, ומכניס אותו למצב קיפאון.

דמויות חדשות
------------

דוקטור ברין
### דוקטור וולאס ברין

דוקטור וולאס ברין הוא היריב העיקרי של השחקן במשחק השני בסדרה. ברין שימש בעבר כמנהל מעבדות בלאק מֵסַה (דמותו לא הופיעה כלל במשחק הראשון), ונבחר למתווך על ידי החייזרים המכונים "Combine", לשמש כמפקד כוחותיהם בכדור הארץ. דוקטור ברין מבצע את תפקידו מהמבצר (The Citadel) שנמצא בעיר 17.

### Combine

ה-Combine הם חייזרים והם האויבים העיקריים (לא כולל דוקטור ברין) של גורדון פרימן ושל שאר הדמויות במשחק.

### אלכס ואנס

אלכס ואנס מופיעה במשחק השני, פרק 1 ופרק 2. אלכס גדלה במעבדות "בלאק מסה" בהן עבד אביה. אלכס היא לוחמת מנוסה וכמו כן האקרית מומחית.

### דוקטור ג'ודית מוסמן

פיזיקאית שעובדת עם איליי ואנס במשחק השני בסדרה.

בהמשך המשחק מגלים שהיא עובדת בשביל דוקטור וולאס ג'יי ברין.

ביקורת
------

המשחק זכה לביקורות מצוינות, וממוצע הדירוגים הכללי שלו הוא 96 מתוך מאה.
בנוסף, זכה המשחק בכ-35 תארים של משחק השנה וב-6 פרסים של טקס פרסי ה-BAFTA של האקדמיה הבריטית (ביניהם בפרס באפט"א למשחקים למשחק הטוב ביותר).

| האתר | הציון |
| --- | --- |
| GameRankings | 89.83% - Xbox  95.31% - PC |
| Metacritic | 90/100 - Xbox  96/100 - PC |
| 1UP.com | A+ |
| Edge | 10/10 - PC |
| Game Informer | 7.25/10 - Xbox  9.5/10 - PC |
| GamePro | 4.5/5 - Xbox  5/5 - PC |
| Game Revolution | A- |
| GameSpot | 8.3/10 - Xbox  9.2/10 - PC |
| GameSpy | 5/5 |
| GameTrailers | 8.5/10 - Xbox |
| IGN | 9.4/10 - Xbox  9.7/10 - PC |
| Maximum PC | 11/10 |
| Official Xbox Magazine | 8.5/10 |
| PALGN | 9/10 |
| PC Gamer | 98% |
| Play | 9/10 - Xbox  A - PC |
| The Cincinnati Enquirer | 4/4 |
| הניו יורק טיימס | חיובי |

אפיזודות
--------

מאז יציאת Half Life 2 לשוק, הוכרז פיתוחן של שלוש "אפיזודות" למשחק. מדובר בהחלטה עסקית של Valve לשחרר משחקים בסדר גודל קטן יותר (אפיזודות) תמורת מחיר נמוך יותר בהפרשי זמן קצרים. בפועל, זמן הפיתוח שלהן התארך, ועברה כשנה בין יציאתה של כל אפיזודה. עדיין לא ידוע על ה־Episode השלישי, למרות שיש על כך שמועות.

ראו גם
------

* Counter-Strike
* Call of Duty
* Crysis

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **Half-Life 2** |

* 

* אתר האינטרנט הרשמי של Half-Life 2
* Half-Life 2, סרטונים בערוץ היוטיוב

* "Half-Life 2", במסד הנתונים הקולנועיים IMDb (באנגלית)

* "Half-Life 2", באתר Metacritic (באנגלית)
* Half-Life 2, באתר PCGamingWiki (באנגלית)
* הוויקי של המשחק (באנגלית)

הערות שוליים
------------

1. ↑
2. ↑  Half-Life 2 for PC - GameRankings
3. ↑  BBC NEWS | Technology | Half-Life 2 sweeps Bafta awards

| סדרת Half-Life |
| --- |
| משחקים ראשיים | Half-Life ‏ • Half-Life 2 ‏ • Half-Life 2: Episode One ‏ • Half-Life 2: Episode Two ‏ • Half-Life: Alyx |  |
| חבילות הרחבה | Half-Life: Opposing Force • Half-Life: Decay • Half-Life: Blue Shift |
| מודים | Team Fortress Classic ‏ • Counter-Strike ‏ • Ricochet ‏ • Day of Defeat ‏ • Half-Life 2: Capture the Flag ‏ • Black Mesa |
| סדרת פורטל | פורטל ‏ • פורטל 2 |
| משחקים אחרים | Deathmatch Classic ‏ • Half-Life: Source ‏ • Half-Life 2: Deathmatch ‏ • Half-Life Deathmatch: Source ‏ • Half-Life 2: Lost Coast ‏ • Half-Life 2: Survivor |
| משחקים ופריטים קשורים | Codename: Gordon ‏ • Concerned ‏ • Half-Life: Escape from City 17 ‏ • Half-Life 2: Raising the Bar ‏ • Mari0 |

| משחקי חברת Valve |
| --- |
| סדרת Half-Life | Half-Life (הרחבות: Half-Life: Opposing Force, Half-Life: Blue Shift) ‏ • Half-Life 2 ‏ • Half-Life 2: Episode One ‏ • Half-Life 2: Episode Two‏ • Half-Life: Alyx |  |
| סדרת פורטל | פורטל ‏ • פורטל 2 |
| סדרת Counter-Strike | Counter-Strike ‏ • Counter-Strike: Condition-Zero ‏ • Counter-Strike Neo ‏ • Counter-Strike: Source ‏ • Counter-Strike Online ‏ • Counter-Strike: Global Offensive |
| סדרת Day of Defeat | Day of Defeat ‏ • Day of Defeat: Source |
| סדרת Team Fortress | Team Fortress Classic ‏ • Team Fortress 2 |
| סדרת Left 4 Dead | Left 4 Dead ‏ • Left 4 Dead 2 |
| חבילות | The Orange Box |
| משחקים אחרים | Deathmatch Classic ‏ • Ricochet ‏ • Alien Swarm ‏ • Dota 2 ‏ • Payday: The Heist |

| משחקים המשתמשים במנוע ה-Source |
| --- |
| Valve |
| סדרת Half-Life | Half-Life 2 ‏ • Half-Life 2: Deathmatch ‏ • Half-Life Deathmatch: Source ‏ • Half-Life: Source ‏ • Half-Life 2: Lost Coast ‏ • Half-Life 2: Episode One ‏ • Half-Life 2: Episode Two |
| אחרים | Alien Swarm ‏ • Counter-Strike: Global Offensive ‏ • Counter-Strike: Source ‏ • Day of Defeat: Source ‏ • Dota 2 ‏ • Left 4 Dead ‏ • Left 4 Dead 2 ‏ • פורטל ‏ • פורטל 2 ‏ • Team Fortress 2 |
| משחקים אחרים |
| משחקים אחרים | Blade Symphony ‏ • Bloody Good Time ‏ • Consortium ‏ • E.Y.E.: Divine Cybermancy ‏ • The Crossing ‏ • Dark Messiah of Might and Magic ‏ • Dear Esther ‏ • Dogfights: The Game ‏ • Garry's Mod ‏ • Hybrid ‏ • Kuma\War ‏ • Nuclear Dawn ‏ • Postal III ‏ • SiN Episodes ‏ • Sting: The Secret Operations ‏ • Tactical Intervention ‏ • The DinoHunters ‏ • The Ship ‏ • Vampire: The Masquerade – Bloodlines ‏ • Vindictus ‏ • VR Worlds 2 ‏ • Zeno Clash • ‏ Apex Legends |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb166311961 (data)
* LCCN: n2009051602
* MusicBrainz release group: 6c43645a-9672-3c63-a867-165ece8135aa
* MusicBrainz work: 3693d510-4295-4196-b478-43ccf82ee421
* VIAF: 184859689
* WorldCat (עם VIAF): 184859689

 |